Pjauliai

Pjauliai – kaimas Klaipėdos rajono savivaldybėje, 3 km į vakarus nuo Priekulės, šalia Tyrų pelkės. Seniūnaitijos centras. Eina kelias , kuriame stovi Klišių tiltas. Išlikęs senasis Pjaulių mokyklos pastatas (nuo 1900 m.), auga Bismarko ąžuolas prie Vilhelmo kanalo. Yra Pjaulių evangelikų liuteronų senosios kapinės.

 Etimologija 
Pavadinimas galimai kilęs iš pavardės Pjaũlis (plg. Endriejavo, Gargždų apylinkėse užrašyti asmenvardžiai Piaũlis ir Piaulokas). Ji kildintina iš žodžio pjaũlas „sutrešusio medžio gabalas; supuvęs sienojas, kelmas“. Gali būti, kad pavadinimą galėjo suteikti ir pats bendrinis žodis, o ne asmenvardis.

 Istorija 

Klišių dvaras anksčiau priklausė škotų pirkliams Ogilviams. XVII a. minima, kad ties Kliošiais buvo lašišų užtvara.

1785 m. minimas kaip karališkasis kaimas, buvo 6 sodybos.

XIX a. pradžioje kaime gyveno kiek per 100 gyventojų, iš jų daug pagyvenusių lietuvininkų. Veikė Pjaulių pradinė mokykla, kurioje iki savo mirties vedėjavo Stanislovas Jankus, žymus Klaipėdos krašto pokario švietimo kūrėjas. Mokykla uždaryta apie 1983 m. Iki karo kaime buvo daug gražių vokiško stiliaus sodybų, iš jų po karo liko tik kelios.

 Gyventojai 

 Šaltiniai 

Kategorija:Klaipėdos rajono savivaldybės gyvenvietės